**APSTIPRINĀTS**

**Valsts darba inspekcijas**

**Publisko iepirkumu komisijas**

**2018.gada 11.oktobra sēdē**

**protokols Nr. 2**

**Valsts darba inspekcijas**

**iepirkuma**

**“Valsts darba inspekcijas sauszemes transportlīdzekļu OCTA un KASKO apdrošināšana”**

NOLIKUMS

**(Iepirkuma identifikācijas numurs – LM VDI 2018/18 )**

Rīgā, 2018

Satura rādītājs

[I VISPĀRĪGĀ INFORMĀCIJA 3](#_Toc494372154)

[II piedāvājuma iesniegšanas vieta, datums, laiks un kārtība 4](#_Toc494372155)

[III Prasības piedāvājuma noformējumam un iesniegšanai 4](#_Toc494372156)

[IV PRETENDENTU IZSLĒGŠANAS NOSACĪJUMI 5](#_Toc494372157)

[V Pretendenta kvalifikācijas prasības un iesniedzamie dokumenti 5](#_Toc494372158)

[VI Piedāvājumu vērtēšana un izvēles kritēriji 7](#_Toc494372159)

[VII IEPIRKUMA REZULTĀTU IZZIŅOŠANA UN līguma slēgšana 7](#_Toc494372160)

[VIII PIELIKUMI 8](#_Toc494372161)

[Pieteikums par piedalīšanos iepirkumā 9](#_Toc494372162)

[Tehniskā specifikācija UN TEHNISKAIS PIEDĀVĀJUMS 10](#_Toc494372163)

[Finanšu piedāvājums 13](#_Toc494372164)

[Iepikuma Līguma projekts 16](#_Toc494372165)

# I VISPĀRĪGĀ INFORMĀCIJA

1. IEPIRKUMA IDENTIFIKĀCIJAS NUMURS
   1. Iepirkums LM VDI 2018/18 “Valsts darba inspekcijas sauszemes transportlīdzekļu OCTA un KASKO apdrošināšana” (turpmāk – iepirkums).
   2. Iepirkuma metode: saskaņā ar Publisko iepirkumu likuma (turpmāk – PIL) 9.pantu.
   3. CPV KODS: 66516100-1 (Mehānisko transportlīdzekļu īpašnieku civiltiesiskās atbildības apdrošināšanas pakalpojumi)
2. PASŪTĪTĀJS
   1. Pasūtītājs ir Valsts darba inspekcija (turpmāk – VDI vai Pasūtītājs), adrese: Kr. Valdemāra iela 38 k-1, Rīga, LV-1010, tālr. 67021724, fakss 67021718, reģistrācijas Nr.90000032077.
   2. Iepirkumu organizē ar VDI direktora rīkojumu apstiprināta Publisko iepirkumu komisija (turpmāk – Komisija).
3. PASŪTĪTĀJA KONTAKTPERSONA
   1. Pasūtītāja kontaktpersona ir VDI Finanšu un administratīvās nodaļas vadošā eksperte Anna Sauša, tālr. 67021724, e-pasts [Anna.Sausa@vdi.gov.lv](mailto:Anna.Sausa@vdi.gov.lv).
   2. Rakstiski skaidrojumu pieprasījumu par iepirkuma noteikumiem ieinteresētā persona var nosūtīt pa faksu 67021718 vai uz e-pastu: [Andra.Auzina@vdi.gov.lv](mailto:Andra.Auzina@vdi.gov.lv), adresējot Komisijas priekšsēdētājai Andrai Auziņai.
   3. Informācijas apmaiņa starp Pasūtītāju un piegādātājiem vai pretendentiem (turpmāk – Pretendents/i) notiek rakstveidā pa pastu, pa faksu vai elektroniski, izmantojot kontaktpersonas elektronisko pasta adresi.
4. IEPIRKUMA PRIEKŠMETS
   1. VDI īpašumā esošo sauszemes transportlīdzekļu apdrošināšana – OCTA apdrošināšana - 36 vienības ar līguma darbības laiku 12 mēneši no apdrošināšanas brīža, KASKO apdrošināšana - 35 vienības ar līguma darbības laiku 12 mēneši no apdrošināšanas brīža saskaņā ar tehnisko specifikāciju (2.pielikums).
   2. Līguma kopējā summa ir līdz 13 320,00 EUR (trīspadsmit tūkstoši trīs simti divdesmit eiro 00 centi).
5. Līguma izpildes laiks un vieta
   1. Līguma izpildes laiks ir no 2018.gada 17.novembra līdz 2019.gada 26.novembrim (prognoze, mainoties apstākļiem termiņi var mainīties).
   2. Līguma izpildes vieta – Latvijas Republika, Rīga.
6. IEPIRKUMA NOTEIKUMI
   1. Par Pretendentu var būt jebkura atbilstoši normatīvo aktu prasībām reģistrēta juridiskā vai fiziskā persona vai fizisko un juridisko personu apvienība jebkurā to kombinācijā (turpmāk – Piegādātāju apvienība), kura atbilst nolikuma prasībām un ir iesniegusi visus dokumentus atbilstoši nolikuma prasībām. Piegādātāju apvienības gadījumā katru tās dalībnieku pārstāv fiziskā persona ar attiecīgām paraksta tiesībām. Piegādātāju apvienība izvirza vienu tās dalībnieku, kurš piegādātāju vārdā ir pilnvarots parakstīt visu šī iepirkuma dokumentāciju.
   2. Paziņojumu par iepirkumu publicē atbilstoši PIL 9. panta sestajai daļai un Ministru kabineta 2017. gada 28. februāra noteikumiem Nr.103 “Publisko iepirkumu paziņojumi un to sagatavošanas kārtība”. Nolikumu ar visiem tā pielikumiem ievieto interneta mājaslapas [www.vdi.gov.lv](http://www.vdi.gov.lv) sadaļas „Iepirkumi” apakšsadaļā „Nolikums”.
   3. Ar iepirkuma nolikumu un tā pielikumiem (papīra formātā) var iepazīties no pirmdienas līdz ceturtdienai no pl.8:00 līdz pl.12:30 un no pl.13:00 līdz pl.17:00, piektdienās no pl.8:00 līdz pl.12:30 un no pl.13:00 līdz pl.14:30 Pasūtītāja telpās Kr. Valdemāra ielā 38 k-1, Rīgā, iepriekš sazinoties ar nolikuma 3.1.apakšpunktā norādīto kontaktpersonu.
   4. Ja Pretendents laikus pieprasīs papildu informāciju par nolikumā iekļautajām prasībām, Pasūtītājs to sniegs triju darbdienu laikā, bet ne vēlāk kā četras dienas pirms nolikuma 7. punktā noteiktā piedāvājumu iesniegšanas termiņa beigām. Papildu informācija tiks nosūtīta Pretendentam, kas uzdevis jautājumu, un vienlaikus ievietota nolikuma 6.2.apakšpunktā minētajā mājaslapā.
   5. Visiem Pretendentiem iepirkumā tiek piemēroti vienādi noteikumi.

# II piedāvājuma iesniegšanas vieta, datums, laiks un kārtība

1. Piedāvājumi jāiesniedz **līdz 2018.gada 22.oktobra plkst. 11:00** Kr.Valdemāra ielā 38 k-1, Rīgā, darba laiks no pirmdienas līdz ceturtdienai no pl.8:00 līdz pl.12:00 un no pl.12:30 līdz pl.17:00, piektdienās no pl.8:00 līdz pl.12:00 un no pl.12:30 līdz pl.14:30, personīgi 312.kabinetā vai nosūtot pa pastu. Pasta sūtījumam jābūt nogādātam šajā punktā norādītajā adresē līdz minētajam termiņam.
2. Piedāvājumi pēc 7. punktā norādītā iesniegšanas termiņa netiks pieņemti un pa pastu saņemtie piedāvājumi tiks nosūtīti atpakaļ Pretendentam neatvērtā veidā.
3. Pretendenta piedāvājuma iesniegšana nozīmē iepirkuma nolikuma noteikumu pieņemšanu, apņemšanos tos ievērot un veikt pieprasītos pakalpojumus atbilstoši visām nolikuma prasībām.
4. Pirms nolikuma 7. punktā noteiktā piedāvājuma iesniegšanas termiņa beigām Pretendents ir tiesīgs atsaukt iesniegto piedāvājumu, rakstveidā par to paziņojot Pasūtītājam. Piedāvājuma atsaukšana nav grozāma, un tā izbeidz turpmāku Pretendenta līdzdalību šajā iepirkumā.
5. Pirms nolikuma 7. punktā noteiktā piedāvājuma iesniegšanas termiņa beigām Pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām), un uz tā ir jābūt norādei, ka tie ir sākotnējā piedāvājuma grozījumi. Pēc piedāvājuma iesniegšanas termiņa beigām Pretendents nevar grozīt piedāvājumu.
6. Piedāvājumu atvēršanai tiek sasaukta Komisijas sēde.

# III Prasības piedāvājuma noformējumam un iesniegšanai

1. Pretendents sagatavo un iesniedz piedāvājumu datorsalikumā saskaņā ar šajā nolikumā izvirzītajām prasībām.
2. Piedāvājums iesniedzams aizlīmētā iepakojumā, uz kura jānorāda:
   1. Pasūtītāja nosaukums un adrese;
   2. Pretendenta nosaukums un juridiskā adrese, reģistrācijas numurs, kontaktpersona, kontakttālrunis, e-pasta adrese un faksa numurs;
   3. atzīme “Valsts darba inspekcijas sauszemes transportlīdzekļu OCTA un KASKO apdrošināšana” (iepirkuma identifikācijas numurs – LM VDI 2018/18). Neatvērt līdz 2018.gada 22.oktobra plkst. 11:00.”
3. Uz piedāvājuma titullapas jābūt norādei:
   1. atzīme “Valsts darba inspekcijas sauszemes transportlīdzekļu OCTA un KASKO apdrošināšana”;
   2. Pretendenta nosaukums un juridiskā adrese, datums.
4. Piedāvājuma sākumā aiz titullapas ir jābūt satura rādītājam, pēc kā pievienoti visi pārējie piedāvājumā iekļaujamie dokumenti.
5. Piedāvājumu paraksta Pretendentu pārstāvēt tiesīga vai Pretendenta pilnvarota persona. Ja piedāvājumā iekļauto dokumentāciju paraksta Pretendenta pilnvarota persona, piedāvājumam pievieno paraksta tiesīgās personas izdotu pilnvaru vai normatīvajos tiesību aktos noteiktā kārtībā apliecinātu pilnvarojuma kopiju. Piedāvājumā iekļauto dokumentu kopiju apliecinājumu ar parakstu apstiprina Pretendenta paraksta tiesīgā persona vai tās pilnvarota persona.
6. Piedāvājumu veido četras daļas:
   1. pieteikums par piedalīšanos iepirkumā;
   2. Pretendenta atlases dokumenti;
   3. finanšu piedāvājums;
   4. tehniskais piedāvājums.
7. Visas piedāvājuma daļas Pretendents noformē un iesniedz vienā iesietā sējumā.
8. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu – uz pēdējās lapaspuses cauršūšanai izmantojamā aukla nostiprināta ar pārlīmētu lapu, uz kuras norādīts cauršūto lapu skaits, ko ar savu parakstu apliecina Pretendenta pārstāvis.
9. Piedāvājumam jābūt latviešu valodā. Gadījumā, ja piedāvājumā iekļautais dokuments ir svešvalodā, tam jāpievieno tulkojums valsts valodā, kas noformēts atbilstoši Ministru kabineta (turpmāk - MK) 2000. gada 22. augusta noteikumiem Nr.291 “Kārtība, kādā apliecināmi dokumentu tulkojumi valsts valodā”.
10. Ja Pretendents iesniedz dokumentu kopijas, Pretendents tās apliecina spēkā esošajos normatīvajos aktos noteiktajā kārtībā.
11. Ja Komisijai rodas šaubas par iesniegtās dokumenta kopijas autentiskumu, tā pieprasa, lai Pretendents uzrāda dokumenta oriģinālu vai apstiprinātu kopiju.
12. Iesniegtie piedāvājumi ir Pasūtītāja īpašums un netiek atdoti atpakaļ Pretendentam.
13. Pretendents sedz visas izmaksas, kas saistītas ar viņa piedāvājuma sagatavošanu un iesniegšanu Pasūtītājam.
14. Pretendents var iesniegt tikai vienu piedāvājuma variantu.

# IV PRETENDENTU IZSLĒGŠANAS NOSACĪJUMI

1. Pretendents tiks izslēgts no dalības iepirkumā, ja uz Pretendentu vai Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst šī nolikuma prasībām, vai uz personālsabiedrības biedru, ja pretendents ir personālsabiedrība, attiecas PIL 9. panta astotās daļas 1., 2. un 3. punktā norādītie izslēgšanas nosacījumi.
2. PIL 9. panta astotās daļas 1., 2. un 3. punktā norādītos izslēgšanas nosacījumus Komisija, ievērojot PIL 9. panta devītajā, desmitajā, vienpadsmitajā un divpadsmitajā daļā noteikto kārtību, pārbaudīs tikai Pretendentam (Pretendenta norādītajām personām, uz kuru iespējām Pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība), kuram būtu piešķiramas līguma slēgšanas tiesības.

# V Pretendenta kvalifikācijas prasības un iesniedzamie dokumenti

1. Pretendents, ja tas ir nepieciešams līguma izpildei, var balstīties uz citu uzņēmēju tehniskajām un profesionālajām iespējām. Šādā gadījumā Pretendents pierāda Komisijai, ka tam faktiski būs pieejami šo personu resursi, ciktāl tie būs nepieciešami līguma izpildei visā līguma izpildes laikā. Pretendents var balstīties uz citu uzņēmēju saimnieciskajām un finansiālām iespējām, uzņemoties solidāru atbildību līguma izpildei. Šādā gadījumā Pretendents pierāda Komisijai, ka tam faktiski būs pieejami, ciktāl tie būs nepieciešami, šo personu resursi, kas pašam nav un kas ir nepieciešami līguma izpildei visā līguma izpildes laikā. Pretendentam ir tiesības piesaistīt apakšuzņēmējus un viņu speciālistus.
2. Lai novērtētu Pretendenta atbilstību paredzamā iepirkuma līguma izpildes prasībām,

**Pretendentam jāiesniedz šādi dokumenti**:

* 1. pieteikums par piedalīšanos iepirkumā (1.pielikums). Pieteikumu paraksta nolikuma 17. punktā noteiktajā kārtībā;
  2. par Latvijā reģistrētu apdrošināšanas komercsabiedrību vai ārpus Eiropas Ekonomiskās zonas dibinātas un licencētas apdrošināšanas komercsabiedrības Latvijā reģistrētu filiāli - Finanšu un kapitāla tirgus komisijas izsniegtas spēkā esošas licences, kas apliecina, ka Pretendents Latvijas Republikas teritorijā ir tiesīgs sniegt sauszemes transportlīdzekļu apdrošināšanas pakalpojumus, apliecinātu kopiju;
  3. par Eiropas Ekonomiskās zonas dalībvalstī reģistrētu apdrošināšanas komercsabiedrību, kas Latvijas Republikā apdrošināšanas pakalpojumus sniedz, ievērojot pakalpojumu sniegšanas brīvības principu, vai Latvijā reģistrētu dalībvalsts apdrošinātāja filiāli iesniedzamas tās valsts, kurā reģistrēta dalībvalsts apdrošināšanas komercsabiedrība, kas pati vai kuras filiāle sniegs apdrošināšanas pakalpojumus Pasūtītājam, kompetentas institūcijas izsniegtas spēkā esošas licences (vai pielīdzināma dokumenta), kas apliecina dalībvalsts apdrošināšanas komercsabiedrības tiesības savā mītnes valstī sniegt sauszemes transportlīdzekļu apdrošināšanas pakalpojumus, apliecinātu kopiju;
  4. KASKO un OCTA apdrošināšanas noteikumi;
  5. informācija par KASKO un OCTA apdrošināšanas atlīdzības saņemšanas kārtību un nosacījumiem, iestājoties apdrošināšanas gadījumam;
  6. KASKO un OCTA apdrošināšanas atlīdzības pieteikuma formas paraugs;
  7. tehniskais piedāvājums;
  8. finanšu piedāvājums;
  9. ārvalstīs reģistrētam Pretendentam jāiesniedz attiecīgās valsts kompetentas institūcijas izsniegts dokuments, kas apliecina Pretendents reģistrāciju atbilstoši tās valsts normatīvo aktu prasībām, vai šāda dokumenta kopija. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu*.*

1. Pretendents tehnisko piedāvājumu sagatavo un iesniedz atbilstoši tehniskās specifikācijas prasībām (2.pielikums), aizpildot nolikuma 2.pielikumā iekļauto tehniskā piedāvājuma veidlapu;
2. Tehniskajam piedāvājumam pilnībā jāatbilst tehniskās specifikācijas prasībām.
3. Pretendents drīkst iesniegt tikai vienu tehniskā piedāvājuma variantu par visu iepirkuma priekšmeta apjomu kopumā.
4. Tehnisko piedāvājumu paraksta nolikuma 17.punktā noteiktajā kārtībā.
5. Finanšu piedāvājumu Pretendents sagatavo atbilstoši finanšu piedāvājuma veidlapai (3. pielikums).
6. Pretendents drīkst iesniegt tikai vienu finanšu piedāvājuma variantu.
7. Finanšu piedāvājumā cena jānorāda *euro* ar divām zīmēm aiz komata. Finanšu piedāvājumā norādītā summa kopā ir vērtējamā cena, kuru Pasūtītājs ņems vērā, salīdzinot piedāvājumus.
8. Cenā jāiekļauj visi ar pakalpojuma sniegšanu saistītie tiešie un netiešie izdevumi, t.sk., administratīvās izmaksas un organizatoriskās izmaksas. Papildu izmaksas līguma darbības laikā netiks pieļautas.
9. Finanšu piedāvājumā nedrīkst būt svītrojumi, labojumi.
10. Finanšu piedāvājumu paraksta nolikuma 17.punktā paredzētajā kārtībā.
11. Piedāvājumā norādītā cena jāuztur spēkā nemainīga visā iepirkuma līguma izpildes laikā.
12. Ja piedāvājumu iesniedz piegādātāju apvienība, nolikuma noteikumi attiecas arī uz iesaistītajām personām, un Pretendents iesniedz par iesaistītajām personām attiecīgus dokumentus.
13. Pretendents ir atbildīgs par sniegto ziņu patiesumu. Ja Komisija, pārbaudot šīs ziņas, noskaidro, ka tās neatbilst patiesībai, Pretendents no tālākas līdzdalības iepirkuma procedūrā tiek izslēgts.
14. Pasūtītājam ir tiesības jebkurā laikā pieprasīt no Pretendenta, kas izturējis kvalifikācijas pārbaudi, apliecinājumu, ka viņa kvalifikācija joprojām atbilst Nolikumā noteiktajām prasībām. Gadījumā, ja Pretendents to nespēj vai nedara, vai tiek atklāts, ka viņš sniedzis nepatiesas vai neprecīzas ziņas, Komisija noraida viņa piedāvājumu.

# VI Piedāvājumu vērtēšana un izvēles kritēriji

1. Komisija piedāvājuma vērtēšanu veic slēgtās sēdēs četros posmos: piedāvājuma noformējuma pārbaude, Pretendenta finanšu piedāvājuma vērtēšana, atlases dokumentu pārbaude un tehniskā piedāvājuma atbilstības pārbaude. Katrā vērtēšanas posmā vērtē tikai to Pretendentu piedāvājumus, kuri nav noraidīti iepriekšējā vērtēšanas posmā.
2. Komisija pārbaudīs Pretendenta iesniegto dokumentu noformējuma atbilstību šī nolikuma prasībām. Ja Komisija konstatēs noformējuma neatbilstību šajā nolikumā noteiktajām prasībām, Komisija vērtēs neatbilstības nozīmību un var lemt par Pretendenta noraidīšanu.
3. Komisija pārbaudīs, vai Pretendenta iesniegtais finanšu piedāvājums atbilst nolikuma V daļas prasībām, vai finanšu piedāvājumā nav aritmētisko kļūdu. Ja finanšu piedāvājumā konstatēta aritmētiskā kļūda, Komisija izlabo to. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
4. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota finanšu piedāvājumā iekļautā informācija. Ja Komisija konstatē, ka konkrētais piedāvājums varētu būt nepamatoti lēts, Komisija pirms šī piedāvājuma noraidīšanas rakstveidā pieprasa Pretendentam detalizētu paskaidrojumu par būtiskajiem piedāvājuma nosacījumiem saskaņā ar Publisko iepirkumu likuma 53. pantu.
5. Komisija pārbauda iesniegtos atlases dokumentus saskaņā ar nolikuma III daļu un novērtē katra Pretendenta atbilstību nolikuma V daļas prasībām. Ja nepieciešams, Komisija pieprasa Pretendentam vai kompetentai institūcijai izskaidrot vai papildināt iesniegto informāciju vai dokumentu vai iesniegt trūkstošo dokumentu. Ja Pretendents neatbilst kādai no Pretendentu kvalifikācijas prasībām, Komisija Pretendentu izslēdz no turpmākas dalības iepirkuma procedūrā un tā piedāvājumu tālāk neizskata.
6. Komisija novērtē Pretendenta tehniskā piedāvājuma atbilstību tehniskajā specifikācijā izvirzītajām prasībām un nolikuma V daļā noteiktajām prasībām. Ja nepieciešams, Komisija pieprasa Pretendentam vai kompetentai institūcijai izskaidrot vai papildināt iesniegto informāciju vai dokumentu vai iesniegt trūkstošo dokumentu. Ja Pretendents neatbilst kādai no tehniskās specifikācijas prasībām, Komisija Pretendentu izslēdz no turpmākas dalības iepirkuma procedūrā un tā piedāvājumu tālāk neizskata.
7. Piedāvājuma izvēles kritērijs iepirkumā ir saimnieciski visizdevīgākais piedāvājums, kurā tiek vērtēta tikai cena, t.i., no visiem piedāvājumiem, kas būs izturējuši Pretendentu atlasi, Komisija izvēlēsies piedāvājumu ar kopējo zemāko cenu.
8. Ja ir iesniegti divi vai vairāki piedāvājumi ar vienādu zemāko cenu, Komisija papildus izvērtēs Pretendenta atbilstību sociālās aizsardzības prasībām. Par atbilstošāku atzīst Pretendentu, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre. Ja piedāvājumu iesniegusi personālsabiedrība vai Piegādātāju apvienība, koplīgumam jābūt noslēgtam ar katru personālsabiedrības biedru un katru Piegādātāju apvienības dalībnieku.
9. Ja, piemērojot nolikuma 52.punktā minēto izšķirošo piedāvājuma izvēles kritēriju, Komisija nevarēs izlemt par piemērotāko piedāvājumu, tiks rīkota izloze, uzaicinot visus Pretendentus, kuru piedāvātās zemākās cenas ir vienādas, piedalīties Pasūtītāja rīkotajā izlozē. Par izlozes norisi Pretendenti, kas iesnieguši vienādas viszemākās cenas, tiks informēti personīgi, nosūtot tiem rakstisku uzaicinājumu, kurā tiks paziņots izlozes laiks un izlozes kārtība.
10. Komisija var pieņemt lēmumu par iepirkuma pārtraukšanu vai izbeigšanu bez rezultāta PIL noteiktajos gadījumos.

# VII IEPIRKUMA REZULTĀTU IZZIŅOŠANA UN līguma slēgšana

1. Komisija ar lēmumu par uzvarētāju iepirkumā atzīs Pretendentu, kurš izraudzīts atbilstoši šajā nolikumā noteiktajām prasībām un kritērijiem un nav izslēdzams no dalības iepirkumā saskaņā ar šī nolikuma 27.punktu.
2. Lēmumā, ar kuru tiks noteikts uzvarētājs, papildus tiks norādīti visi noraidītie Pretendenti un to noraidīšanas iemesli, visu Pretendentu piedāvātās līgumcenas un par uzvarētāju noteiktā Pretendenta salīdzinošās priekšrocības.
3. Pasūtītājs triju darbdienu laikā pēc nolikuma 55.punktā minētā lēmuma pieņemšanas informēs visus Pretendentus par iepirkumā izraudzīto Pretendentu un sniegs tiem nolikuma 56.punktā minēto lēmumā norādāmo informāciju, kā arī nodrošinās brīvu un tiešu elektronisku piekļuvi nolikuma 55.punktā minētajam lēmumam nolikuma 6.2.apakšpunktā noteiktajā interneta mājaslapā.
4. Pasūtītājs slēgs iepirkuma līgumu ar Komisijas izraudzīto Pretendentu, ievērojot PIL 60. panta pirmās, otrās, trešās, ceturtās un piektās daļas prasības. Grozījumus iepirkuma līgumā var izdarīt, tikai ievērojot PIL 61. pantu.
5. Iepirkuma līgums ar Pretendentu tiks slēgts, pamatojoties uz šo nolikumu un attiecīgā Pretendenta piedāvājumu. Slēdzot līgumu, Pretendents nevar atkāpties no piedāvājuma cenas un citām iepirkuma dokumentācijā noteiktajām prasībām.
6. Ja saskaņā ar PIL noteikto regulējumu Komisija pieņems lēmumu izbeigt iepirkumu bez rezultāta vai pārtraukt iepirkumu un neslēgt iepirkuma līgumu, Pasūtītājs triju darbdienu laikā pēc minētā lēmuma pieņemšanas sagatavos un publicēs publikāciju vadības sistēmā informāciju par iepirkuma izbeigšanu bez rezultāta vai iepirkuma pārtraukšanu, norādot lēmuma pieņemšanas datumu un pamatojumu, kā arī nodrošinās brīvu un tiešu elektronisku piekļuvi šim lēmumam nolikuma 6.2.apakšpunktā noteiktajā interneta mājaslapā.
7. Pasūtītājs 10 darbdienu laikā pēc līguma noslēgšanas sagatavo un publikāciju vadības sistēmā publicē informatīvu paziņojumu par noslēgto līgumu atbilstoši MK 2017. gada 28. februāra noteikumiem Nr. 103 “Publisko iepirkumu paziņojumi un to sagatavošanas kārtība” un ievieto iepirkuma līguma tekstu nolikuma 6.2.apakšpunktā noteiktajā interneta mājaslapā.

# VIII PIELIKUMI

Nolikumam ir pievienoti četri pielikumi, kas ir tās neatņemamas sastāvdaļas:

|  |  |
| --- | --- |
| 1.pielikums | Pieteikums dalībai iepirkumā uz 1 (vienas) lapas. |
| 2.pielikums | Tehniskā specifikācija/tehniskais piedāvājums uz 3 (trīs) lapām. |
| 3.pielikums | Finanšu piedāvājums uz 3(trīs) lapām. |
| 4.pielikums | Iepirkuma līguma projekts uz 2 (divām) lapām. |

1.pielikums

VDI rīkotā iepirkuma “Valsts darba inspekcijas sauszemes

transportlīdzekļu KASKO un OCTA apdrošināšana”,

ID LM VDI 2018/18, nolikumam

# Pieteikums par piedalīšanos iepirkumā

“Valsts darba inspekcijas sauszemes

transportlīdzekļu KASKO un OCTA apdrošināšana ”

Nr.ID LM VDI 2018/18

|  |  |
| --- | --- |
|  | |
| Pretendenta nosaukums/vārds un uzvārds | |
| Reģistrācijas numurs/personas kods | PVN maksātāja numurs |
| tā, personā, | |
| vadītāja vai pilnvarotās personas vārds un uzvārds | |
| kas rīkojas saskaņā ar\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ar šī pieteikuma iesniegšanu: | |

piesakās piedalīties iepirkumā „ Valsts darba inspekcijas sauszemes transportlīdzekļu KASKO un OCTA apdrošināšana” ID LM VDI 2018/18, iepirkumā un apliecina, ka Pretendents:

* + piekrīt un apņemas ievērot visas nolikuma prasības;
  + atzīst sava piedāvājuma spēkā esamību līdz Komisijas lēmuma pieņemšanai par līguma slēgšanas tiesību piešķiršanu, bet gadījumā, ja tiek atzīts par uzvarētāju – visā noslēgtā līguma darbības periodā;
  + apliecina, ka organizēs un nodrošinās konferences norisi atbilstoši tehniskās specifikācijas prasībām;
  + apliecina, ka visas sniegtās ziņas iepirkuma piedāvājumā ir patiesas;
  + apliecina, ka nodrošinās konfidencialitāti un apņemas neizpaust informāciju, kas var tikt iegūta līguma izpildes laikā par VDI darbību un izdotajiem dokumentiem.

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pretendenta adrese |
|  |
| Tālruņu un faksa numuri, e-pasta adrese |
|  |
| Pretendenta statuss (mazs vai vidējs uzņēmums)\* |

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Mazs uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*. Vidējs uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*.

2.pielikums

VDI rīkotā iepirkuma “Valsts darba inspekcijas sauszemes

transportlīdzekļu KASKO un OCTA apdrošināšana”,

ID LM VDI 2018/18, nolikumam

# Tehniskā specifikācija UN TEHNISKAIS PIEDĀVĀJUMS

iepirkumam “Valsts darba inspekcijas sauszemes

transportlīdzekļu KASKO un OCTA apdrošināšana **”**

Nr.ID LM VDI 2018/18

|  |
| --- |
| Mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (pretendenta nosaukums, reģ. Nr.) |

piedāvājam veikt Valsts darba inspekcijas īpašumā esošo sauszemes transportlīdzekļu apdrošināšanu, nodrošinot šādus pakalpojumus:

**OCTA apdrošināšana**

OCTA līguma veids un apdrošināšanas noteikumi saskaņā ar Sauszemes transportlīdzekļu īpašnieku civiltiesiskās atbildības obligātās apdrošināšanas likumu.

|  |  |  |
| --- | --- | --- |
|  | **Prasība** | **Piedāvājums** |
| **Līguma izpildes periods** | 12 mēneši |  |
| **Apdrošināšanas prēmijas apmaksa** | Pēc katra transportlīdzekļa iepriekšējā apdrošināšanas līguma beigām 10 darba dienu laikā pēc apdrošinātāja rēķina iesniegšanas |  |
| **Teritorija** | Eiropas Ekonomiskās zonas teritorija |  |

**KASKO apdrošināšana**

|  |  |  |
| --- | --- | --- |
|  | **Prasība** | **Piedāvājums** |
| **Situācijas apraksts** | VDI autoparka KASKO izmaksu statistika par pēdējiem 2 (diviem) gadiem:   * 2017.gadā tika apdrošināti 36 (trīsdesmit seši) transportlīdzekļi, bijuši 2 (divi) apdrošināšanas gadījumi, regresa gadījumu nav, kopējā tāme 292,48 EUR (divi simti deviņdesmit divi *euro* 48 centi). * 2018.gadā līdz 27.septembrim - tika apdrošināti 36 (trīsdesmit seši) transportlīdzekļi, bijuši 2 apdrošināšanas gadījumi, regresa gadījumu nav, kopējā tāme - 8384,67 EUR (astoņi tūkstoši trīs simti astoņdesmit četri *euro* 67 centi). | |
| **Apdrošinātais objekts** | Apdrošināts tiek apdrošināšanas līgumā norādītais transportlīdzeklis, kā arī transportlīdzekļa papildus aprīkojums, t.i. audio sistēma un citas iekārtas, kuras izmanto transportlīdzeklī un kuras ir iemontētas transportlīdzeklī |  |
| **Apdrošinājuma summa** | Apdrošinājuma summa ir transportlīdzekļa tirgus vērtība.  Apdrošinājuma summa bojājumu gadījumā ir nemainīga visu apdrošināšanas periodu, neatkarīgi no izmaksātajām apdrošināšanas atlīdzību skaita |  |
| **Apdrošinātie riski** | avārija (sadursme ar citu transportlīdzekli, uzbraukšana priekšmetam vai dzīvai būtnei, kustībā esoša transportlīdzekļa apgāšanās, nokrišana, ielūšana, nogrimšana u. tml.);  uguns iedarbība, kas radusies no degšanas, zibens vai elektriska procesa transportlīdzekļa elektroiekārtās; ugunsgrēks, eksplozija; dūmi, pelni un zaudējumi, kas radušies, dzēšot uguni;  dabas spēku iedarbība – vētra, zibens spēriens, krusa, plūdi;  dažādu priekšmetu vai vielu uzkrišana;  trešo personu prettiesiska darbība jeb vandālisms – tīša transportlīdzekļa bojāšana, kas nav saistīta ar ceļu satiksmes negadījumu;  stiklojuma, spoguļu un lukturu bojājumi;  dzīvnieku, putnu iedarbība un citi transportlīdzekļa bojājumi ārpus ceļu satiksmes (t.sk. mežā, stāvlaukumā vai citur);  transportlīdzekļa zādzība;  transportlīdzekļa laupīšana;  transportlīdzekļa apdrošinātā papildu aprīkojuma zādzība;  transportlīdzekļa daļu zādzība. |  |
| **Papildus riski** | Hidrotrieciens ar limitu 4000 EUR par apdrošināšanas gadījumu.  Diennakts autopalīdzība un konsultatīvais atbalsts 24/7. |  |
| **Papildus nosacījumi** | Apdrošināšanas segumam jābūt spēkā arī transportlīdzekli pārvadājot uz treilera, tam atrodoties uz kuģa, automazgātuvē un/ vai remontiestādē.  Nav ierobežojumu transportlīdzekļu vadītāju vecumam un/ vai stāžam.  Transportlīdzeklis diennakts laikā no plkst. 23.00 līdz plkst. 6.00 nav obligāti jānovieto apsargājamā stāvvietā vai pa perimetru noslēgtā privātā teritorijā.  Ja ceļu satiksmes negadījumā iesaistīts tikai viens transportlīdzeklis, nav cietuši cilvēki un nav nodarīti bojājumi trešās personas mantai, transportlīdzekļa vadītājs drīkst atstāt negadījuma vietu, neziņojot policijai par negadījumu. Šajos gadījumos apdrošināšanas atlīdzībai ierobežojumi netiek paredzēti.  Apdrošināšanai jāsedz pamatoti un saprātīgi izdevumi par transportēšanu no negadījuma vietas uz remonta vietu Latvijā un līdz 700,00 EUR ārpus Latvijas teritorijas.  Nosakot apdrošināšanas atlīdzību bojājuma vai bojāejas gadījumā, klienta paša risks netiek ieturēts, ja transportlīdzekļa bojājumā ceļu satiksmes negadījuma rezultātā vainojama cita - zināma trešā persona, kuras atbildība ir apdrošināta saskaņā ar Sauszemes transportlīdzekļu īpašnieku civiltiesiskās atbildības obligātās apdrošināšanas likumu un kuras vainu apliecina kompetentas iestādes nolēmums vai saskaņotais paziņojums.  Zaudējumi (tajā skaitā arī detaļas un remonts) tiek atlīdzināti, neņemot vērā transportlīdzekļa nolietojuma (faktiskās vērtības samazinājuma) procentu apdrošināšanas perioda laikā. |  |
| **Līguma izpildes laiks** | 12 mēneši |  |
| **Pasūtītāja pašrisks pilnīgas transportlīdzekļa bojāejas gadījumā** | 0,00 EUR |  |
| **Pasūtītāja pašrisks zādzības, laupīšanas gadījumā** | 0,00 EUR |  |
| **Pasūtītāja pašrisks bojājumiem** | 100,00 EUR par katru apdrošināšanas gadījumu bez ierobežojuma apdrošināšanas gadījumu skaitā.  Vējstikla bojājumi bez pašriska neatkarīgi no apdrošināšanas gadījumu skaita. |  |
| **Apdrošināšanas prēmijas apmaksa** | Pēc katra transportlīdzekļa iepriekšējā apdrošināšanas līguma beigām 10 darba dienu laikā pēc Pretendenta rēķina iesniegšanas |  |
| **Teritorija** | Eiropa |  |
| **Apdrošināšanas atlīdzības samazināšana un atteikšana** | Gadījumā, kad transportlīdzekļa zādzība tiek veikta, izmantojot transportlīdzekļa atslēgas un/vai tehnisko pasi, kura iegūtas zādzības vai laupīšanas rezultātā, atlīdzības samazinājums nedrīkst būt lielāks par 50% no apdrošinātā transportlīdzekļa tirgus vērtības.  Apdrošināšanas atlīdzība netiek samazināta un/vai atteikta, ja ceļu satiksmes noteikumi ir pārkāpti vadītāja neuzmanības dēļ (STOP zīme, pārsniegts ātrums, aizliedzošie signāli, nepārtrauktas līnijas utt.). Apdrošinātājs šādā gadījumā nevēršas ar regresu pret vainīgo transportlīdzekļa vadītāju. |  |
| **Tiesību nodošana un strīdus izskatīšana** | Strīda izskatīšana notiek pēc prasības pieteikuma iesniedzēja izvēles Latvijas Republikas tiesā |  |
| **Lēmuma par apdrošināšanas atlīdzības izmaksu pieņemšanas termiņi** | Lēmums par atlīdzības izmaksu bojājumu gadījumā:  \* 2 darba dienu laikā no remonta tāmes saņemšanas brīža, ja remonta izdevumi nepārsniedz 5 000,00 EUR;  \* 5 darba dienu laikā no remonta tāmes saņemšanas brīža, ja remonta izdevumi pārsniedz 5000,00 EUR.  Lēmums par atlīdzības izmaksu zādzības gadījumā - 30 dienu laikā no visu dokumentu saņemšanas.  Lēmums par atlīdzības izmaksu pilnas bojāejas gadījumā - 7 dienu laikā no visu dokumentu saņemšanas. |  |
| **Rīcība apdrošināšanas noteikumu un tehniskā piedāvājuma pretrunu gadījumā** | Gadījumā, ja ir pretrunas starp Pretendenta iesniegtajiem apdrošināšanas noteikumiem un tehniskā piedāvājuma noteikumiem, prioritāte ir tehniskajam piedāvājumam. |  |

Datums \_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta komercsabiedrības vadītāja

vai pilnvarotās personas paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.pielikums

VDI rīkotā iepirkuma „Valsts darba inspekcijas sauszemes

transportlīdzekļu KASKO un OCTA apdrošināšana”,

ID LM VDI 2018/18, nolikumam

# Finanšu piedāvājums

VDI rīkotajā iepirkumā „Valsts darba inspekcijas sauszemes transportlīdzekļu KASKO un OCTA apdrošināšana” (ID Nr. LM VDI 2018/18) komisijai.

|  |
| --- |
| Mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (pretendenta nosaukums, reģ. Nr.) |

piedāvājam izpildīt pasūtījumu par Valsts darba inspekcijas sauszemes transportlīdzekļu KASKO un OCTA apdrošināšanu uz vienu gadu atbilstoši zemāk norādītajam piedāvājumam.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **A/m marka** | **Valsts reģ. Nr.** | **Izlaid. gads** | **Reģistrācijas apliecības Nr.** | **Jaunā OCTA līguma noslēgšanas termiņš** | **Jaunā KASKO līguma noslēgšanas termiņš** | **Papildaprīkojums** | **Pretaizdzīšanas aprīkojums** | **OCTA prēmija 12 mēn. EUR** | **KASKO prēmija 12.mēn. EUR** |
| 1 | DACIA LOGAN | JL 2998 | 2013 | AF1182828 | 09.12.2018. | 09.12.2018. | Auto radio, gaisa kond.,borta dators, vieglmet. diski | Rūpn. signaliz. ar pulti, imobilaizers, autoparka monitor.sist. Intelligent Systems |  |  |
| 2 | DACIA  LOGAN | JL 3002 | 2013 | AF1182834 | 09.12.2018. | 09.12.2018. | -“- | -“- |  |  |
| 3 | DACIA  LOGAN | JL 3004 | 2013 | AF1182835 | 09.12.2018. | 09.12.2018. | -“- | -“- |  |  |
| 4 | DACIA  LOGAN | JL 3005 | 2013 | AF1182836 | 09.12.2018. | 09.12.2018. | -“- | -“- |  |  |
| 5 | DACIA  LOGAN | JL 3006 | 2013 | AF1182838 | 09.12.2018. | 09.12.2018. | -“- | -“- |  |  |
| 6 | DACIA  LOGAN | JL 3007 | 2013 | AF1182839 | 09.12.2018. | 09.12.2018. | -“- | -“- |  |  |
| 7 | DACIA  LOGAN | JL 3009 | 2013 | AF1182840 | 09.12.2018. | 09.12.2018. | -“- | -“- |  |  |
| 8 | DACIA  LOGAN | JL 3867 | 2013 | AF1195162 | 09.12.2018. | 09.12.2018. | -“- | -“- |  |  |
| 9 | DACIA  DUSTER | JL 7403 | 2014 | AF1203197 | 26.12.2018. | 26.12.2018. | -“- | -“- |  |  |
| 10 | DACIA  DUSTER | JL 7388 | 2014 | AF1203177 | 26.12.2018. | 26.12.2018. | Auto radio, gaisa kond.,borta dators, vieglmet. diski | Rūpn. signaliz. ar pulti, imobilaizers, autoparka monitor.sist. Intelligent Systems |  |  |
| 11 | DACIA  DUSTER | JL 7393 | 2014 | AF1203171 | 26.12.2018. | 26.12.2018. | -“- | -“- |  |  |
| 12 | DACIA  DUSTER | JL 7392 | 2014 | AF1203156 | 26.12.2018. | 26.12.2018. | -“- | -“- |  |  |
| 13 | DACIA  LOGAN | JM 3197 | 2014 | AF1232481 | 03.02.2019. | 03.02.2019. | -“- | -“- |  |  |
| 14 | DACIA  LOGAN | JM 3202 | 2014 | AF1232492 | 03.02.2019. | 03.02.2019. | -“- | -“- |  |  |
| 15 | DACIA  LOGAN | JM 3201 | 2014 | AF1232485 | 03.02.2019. | 03.02.2019. | -“- | -“- |  |  |
| 16 | DACIA  LOGAN | JM 3198 | 2014 | AF1232486 | 03.02.2019. | 03.02.2019. | -“- | -“- |  |  |
| 17 | DACIA  LOGAN | JM 3195 | 2014 | AF1232472 | 03.02.2019. | 03.02.2019. | -“- | -“- |  |  |
| 18 | DACIA  LOGAN | JM 3193 | 2014 | AF1237381 | 03.02.2019. | 03.02.2019. | -“- | -“- |  |  |
| 19 | RENAULT  MASTER | JP 5509 | 2014 | AF1359533 | 01.07.2019. | 01.07.2019. | -“- | -“- |  |  |
| 20 | HYUNDAI I20 | JR 2698 | 2014 | AF1382818 | 01.08.2019. | 27.11.2018. | -“- | -“- |  |  |
| 21 | HYUNDAI I20 | JR 2701 | 2014 | AF1382820 | 01.08.2019. | 27.11.2018. | -“- | -“- |  |  |
| 22 | HYUNDAI I20 | JR 2705 | 2014 | AF1382827 | 01.08.2019. | 27.11.2018. | -“- | -“- |  |  |
| 23 | HYUNDAI I20 | JR 2710 | 2014 | AF1382829 | 01.08.2019. | 27.11.2018. | -“- | -“- |  |  |
| 24 | HYUNDAI I20 | JR 2713 | 2014 | AF1382833 | 01.08.2019. | 27.11.2018. | -“- | -“- |  |  |
| 25 | HYUNDAI I20 | JR 2715 | 2014 | AF1382846 | 01.08.2019. | 27.11.2018. | -“- | -“- |  |  |
| 26 | HYUNDAI I20 | JR 2720 | 2014 | AF1382851 | 01.08.2019. | 27.11.2018. | -“- | -“- |  |  |
| 27 | HYUNDAI I20 | JR 2722 | 2014 | AF1382858 | 01.08.2019. | 27.11.2018. | -“- | -“- |  |  |
| 28 | HYUNDAI I20 | JR 2726 | 2014 | AF1382874 | 01.08.2019. | 27.11.2018. | Auto radio, gaisa kond.,borta dators, vieglmet. diski | Rūpn. signaliz. ar pulti, imobilaizers, autoparka monit.sist. Intelligent Systems |  |  |
| 29 | HYUNDAI I20 | JR 2729 | 2014 | AF1382876 | 01.08.2019. | 27.11.2018. | -“- | -“- |  |  |
| 30 | HYUNDAI I20 | JR 2836 | 2014 | AF1383252 | 01.08.2019. | 27.11.2018. | -“- | -“- |  |  |
| 31 | HYUNDAI I20 | JR 2838 | 2014 | AF1383262 | 01.08.2019. | 27.11.2018. | -“- | -“- |  |  |
| 32 | HYUNDAI  I30 CW | HK 6210 | 2009 | AF1409214 | 22.02.2019. | 22.02.2019. | Auto radio, gaisa kond., vieglmet. diski | -“- |  |  |
| 33 | VW  BORA | HK 4824 | 2000 | AF0108301 | 27.03.2019. | - | -“- | Nav |  | Neapdrošina |
| 34 | CITROEN  C3 | KE  9448 | 2015 | AF1817833 | 27.11.2018. | 27.11.2018. | Auto radio, gaisa kond.,borta dators, vieglmet. diski | Rūpn. signaliz. ar pulti, imobilaizers, autoparka monit.sist. Intelligent Systems |  |  |
| 35 | CITROEN  C3 | KE  9453 | 2015 | AF1817844 | 27.11.2018. | 27.11.2018. | -“- | -“- |  |  |
| 36 | CITROEN  C3 | KE  9456 | 2015 | AF1817850 | 27.11.2018. | 27.11.2018. | -“- | -“- |  |  |
|  |  |  |  |  |  |  |  | **KOPĀ:** |  |  |

Datums \_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta komercsabiedrības vadītāja

vai pilnvarotās personas paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.pielikums

VDI rīkotā iepirkuma „Valsts darba inspekcijas sauszemes

transportlīdzekļu KASKO un OCTA apdrošināšana”,

ID LM VDI 2018/18, nolikumam

# Iepikuma Līguma projekts

**Līgums**

Pasūtītāja Nr. LM VDI 2018/\_\_\_\_\_ Izpildītāja Nr.\_\_\_\_\_\_\_\_\_\_\_

Valsts darba inspekcijas sauszemes transportlīdzekļu KASKO un OCTA apdrošināšana

|  |  |
| --- | --- |
| Rīgā, | 2018.gada \_\_\_.\_\_\_\_\_\_\_\_\_\_\_\_ |

Valsts darba inspekcija, reģ.Nr. 90000032077, turpmāk saukta ***Pasūtītājs***, tās direktora Renāra Lūša personā, kas rīkojas saskaņā ar Valsts darba inspekcijas likumu, no vienas puses, un \_\_\_\_\_\_\_\_\_\_\_\_\_\_\_ reģ.Nr.\_\_\_\_\_\_\_\_\_\_, kas ar ***Pasūtītāja*** Publisko iepirkumu komisijas lēmumu tika atzīta par uzvarētāju ***Pasūtītāja*** rīkotajā iepirkumā, turpmāk saukta ***Izpildītājs***, tās \_\_\_\_\_\_\_\_\_\_\_\_\_\_\_\_\_\_ personā, kas rīkojas pamatojoties uz \_\_\_\_\_\_\_\_\_\_\_\_\_\_\_\_\_, no otras puses, ņemot vērā ***Izpildītāja*** piedāvājumu, noslēdz šādu līgumu:

**1. LĪGUMA PRIEKŠMETS**

***Pasūtītājs*** pasūta un apmaksā, bet ***Izpildītājs*** saskaņā ar šī līguma noteikumiem apņemas veikt ***Pasūtītāja*** sauszemes transportlīdzekļu KASKO un OCTA apdrošināšanu saskaņā ar līguma 1.pielikumu „Tehniskais piedāvājums”.

**2. IEGĀDES UN APMAKSAS KĀRTĪBA**

* 1. ***Izpildītājs*** atbilstoši līguma 2.pielikumam „Finanšu piedāvājums” ne vēlāk kā 10 (desmit) dienas pirms katra ***Pasūtītāja*** transportlīdzekļa iepriekšējā KASKO vai OCTA apdrošināšanas līguma beigām apdrošina ***Pasūtītāja*** īpašumā esošos transportlīdzekļus.
  2. Līguma summa ir līdz 13 320,00 EUR (trīspadsmit tūkstoši trīs simti divdesmit eiro 00 centi).
  3. Par pakalpojumu ***Pasūtītājs*** apņemas samaksāt ***Izpildītājam*** ar pārskaitījumu 10 (desmit) darba dienu laikā pēc faktūrrēķina saņemšanas Rīgā, Kr. Valdemāra ielā 38 k-1.

**3. LĪGUMA DARBĪBAS TERMIŅŠ, PUŠU ATBILDĪBA UN STRĪDU IZŠĶIRŠANAS KĀRTĪBA**

* 1. Šis līgums stājas spēkā 2018.gada \_\_\_.\_\_\_\_\_\_ un ir spēkā līdz pušu no šī līguma izrietošo saistību pilnīgai izpildei.
  2. Līgumslēdzēju puses uzņemas pilnu materiālo un tiesisko atbildību par šī līguma neizpildi un/vai nepienācīgu izpildi.
  3. Strīdus, kas radušies sakarā ar līguma izpildi, puses noregulē pārrunu ceļā vai, ja tas nav iespējams, iesniedz prasību tiesā Latvijas Republikas normatīvajos aktos paredzētajā kārtībā.
  4. Puse pilnīgi un bez ierunām ir atbildīga par visu otrai pusei iesniedzamo dokumentu, rēķinu un citu materiālu vai informācijas pareizību un patiesumu. Pusei jāatlīdzina otrai pusei pēdējās ciestie zaudējumi, kas ir radušies pirmās puses apzināti nepatiesas sniegtas informācijas vai apzinātas patiesās informācijas slēpšanas gadījumā.

**4. NEPĀRVARAMA VARA**

* 1. Puse tiek atbrīvota no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas, kuru nebija iespējams ne paredzēt, ne novērst, iestāšanās rezultātā pēc līguma parakstīšanas dienas. Šāda nepārvaramā vara ietver sevī notikumus, kuri iziet ārpus pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas pušu iespējamās kontroles robežās).
  2. Pusei, kas nokļuvusi nepārvaramas varas apstākļos, bez kavēšanās jāinformē par to otra puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.

**5. CITI NOTEIKUMI**

* 1. Kādam no līguma noteikumiem zaudējot spēku normatīvo aktu grozījumu gadījumā, līgums nezaudē spēku tā pārējos punktos, un šajā gadījumā pušu pienākums ir piemērot līgumu atbilstoši spēkā esošajiem normatīvajiem aktiem.
  2. Slēdzot un pildot šo līgumu, puses nedrīkst pārsniegt vai pārkāpt puses jurisdikciju vai kādu juridiskās personas statūtu, nolikuma, reglamenta vai citu puses dokumentu noteikumu, likumus un citus normatīvos aktus, nevienu nosacījumu vai saistību, kas ir spēkā pusei un rodas no jebkura līguma vai cita dokumenta, nevienu pirms šī līguma slēgšanas pieņemta tiesas sprieduma vai lēmuma prasību, kas ir saistoša pusei.
  3. Ja kādai no pusēm tiek mainīts juridiskais statuss, pušu amatpersonu paraksta tiesības, kontaktpersonas, vai kādi līgumā minētie pušu rekvizīti, telefona, faksa numuri, e-pasta adreses, adreses u.c., tad tā nekavējoties rakstiski paziņo par to otrai pusei. Ja puse neizpilda šī apakšpunkta noteikumus, uzskatāms, ka otra puse ir pilnībā izpildījusi savas saistības, lietojot šajā līgumā esošo informāciju par otru pusi. Šajā apakšpunktā minētie nosacījumi attiecas arī uz līgumā un tā pielikumos minētajiem pušu pārstāvjiem un to rekvizītiem.
  4. Pušu reorganizācija nevar būt par pamatu līguma pārtraukšanai vai izbeigšanai. Gadījumā, ja kāda no pusēm tiek reorganizēta, līgums paliek spēkā un tā noteikumi ir saistoši pušu tiesību pārņēmējām.
  5. Līguma noteikumu grozījumi un papildinājumi tiek noformēti rakstiski, parakstot divpusēju vienošanos kā neatņemamu līguma sastāvdaļu.
  6. Līgums sastādīts uz 2 (divām) lapām ar 2 pielikumiem uz \_\_\_\_ lapām un parakstīts divos eksemplāros, katrai pusei viens eksemplārs, un tiem ir vienāds juridiskais spēks.

**6. PUŠU JURIDISKĀS ADRESES, REKVIZĪTI UN PARAKSTI**

|  |  |  |
| --- | --- | --- |
| ***Pasūtītājs:***  Valsts darba inspekcija  reģ.Nr.90000032077  Kr. Valdemāra ielā 38 k-1, Rīgā,  LV-1010  tālr.67021704, fakss 67021718  Valsts kase kods TRELLV22  konta Nr.LV11TREL2180397009000 | ***Izpildītājs:***  \_\_\_\_\_\_\_\_\_\_\_\_\_\_\_\_\_  reģ.Nr.\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_, LV-\_\_\_\_\_\_  tālr. \_\_\_\_\_\_\_\_\_ ,fakss \_\_\_\_\_\_\_\_\_\_\_\_\_  banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  bankas kods SWIFT: \_\_\_\_\_\_\_\_\_\_\_\_\_  konta Nr.LV\_\_\_\_\_\_\_\_\_\_\_\_\_\_\_\_\_\_\_\_\_ | |
| Valsts darba inspekcijas direktors  \_\_\_\_\_\_\_\_\_\_\_\_\_\_\_\_\_\_\_\_\_\_ /R.Lūsis/  **z.v.** | | \_\_\_\_\_\_\_\_\_\_\_\_\_\_\_\_\_\_ / /  **z.v.** |